_:nd1e3d06fc8904fe6b6d6556e556ca768xb0
<http://schema.org/articleBody>
"<!-- wp:paragraph -->\n<p><em>Ubuyobozi bw’Ikigo k’Igihugu cy’Ubwiteganyirize (RSSB) bwagaragaje uturere 5 turi imbere mu kwitabira gahunda yo kwizigamira ya EjoHeza, Akarere ka Bugesera ni ko kari ku isonga, aho kugeza ubu muri uyu mwaka w’ingengo y’imari 2021/2022 ugeze mu kwezi k’Ugushyingo, ubwizigame bumaze kugera ku mafaranga y’u Rwanda 153,318,016 angana na 51%&nbsp; ku ntego kihaye ingana na miliyoni 300.</em><em></em></p>\n<!-- /wp:paragraph -->\n\n<!-- wp:paragraph -->\n<p>Akarere gakurikiraho ni Gicumbi ifite ubwizigame bwa frw 167,291,552. Ifite umuhigo wa miriyoni 375, umaze kugerwaho ku gipimo cya 45%.</p>\n<!-- /wp:paragraph -->\n\n<!-- wp:paragraph -->\n<p>Ku mwanya wa 3 hari Gakenke ifite frw 163.176.677, umuhigo ni miriyoni 375, umaze kugerwaho kuri 44%. Nyaruguru iza ku mwanya wa 4 n’ubwizigamwe bwa frw 122.795.793, ifite umuhigo wa miriyoni 300 ugeze kuri 41% weswa.</p>\n<!-- /wp:paragraph -->\n\n<!-- wp:paragraph -->\n<p>Kayonza iri ku mwanya wa 5 igejeje ku frw 109,998,862 na yo ifite umuhigo wo kugera ku bwizigame bwa miriyoni 300 muri uyu mwaka w’ingengo y’imari, ubu igeze kuri 37% byawo.</p>\n<!-- /wp:paragraph -->\n\n<!-- wp:paragraph -->\n<p>Ejo Heza ni gahunda irimo amahirwe Abanyarwanda bakwiye kubyaza umusaruro kuko itegeko ryateganije ko abayitabira hashingirwa ku byiciro by’Ubudehe Leta y’u Rwanda ikaba ifite icyo ibagenera kijyanyen’uko bayitabiriuye..</p>\n<!-- /wp:paragraph -->\n\n<!-- wp:paragraph -->\n<p>Abo mu kiciro cya mbere n’icya kabiri bizigamiye kuva ku mafaranga ibihumbi 15 ku mwaka Leta ibakubira kabiri, abo mu kiciro cya gatatu bazigamye nibura ibihumbi 18 na bo ibaha 50% ariko muri rusange ntirenze ibihumbi 18 kuri buri wese.</p>\n<!-- /wp:paragraph -->\n\n<!-- wp:paragraph -->\n<p>Leta izatanga uruhare rwayo mu gihe k’imyaka itatu ya mbere uhereye igihe Ejo Heza yatangiriye.<br>Gahunda ya Ejo Heza yatangijwe ku wa 14 Ukuboza 2018, mu Nama y’Igihugu y’Umushyikirano, yagiyeho kugira ngo ifashe buri Muturarwanda wese kuzigamira izabukuru akazagira amasaziro meza. Buri wese azigama akurikije ubushobozi bwe.</p>\n<!-- /wp:paragraph -->\n\n<!-- wp:paragraph -->\n<p>Gufungura konti no kwizigamira muri EjoHeza ukoresheje terefoni ukanda *506# ugakurikiza amabwiriza, ushobora no kwiyandikisha unyuze ku rubuga:www.ejoheza.gov.rw ndetse ukaba wakwifashisha aba “Agents” ba MTN, AIRTEL na Mobicash, ushobora kandi kwizigamira ukoresheje konti ya EjoHeza iri muri Banki y’Abaturage y’u Rwanda.<em></em></p>\n<!-- /wp:paragraph -->"
<https://rwandaforbes.com/nyaruguru-ikomeje-kuza-mu-turere-tuza-ku-isonga-kwizigamira-muri-ejoheza/>